Sute de mii de belaruși au ieșit din nou pe străzi. Unii au fost scoși din mulțime și bătuți.
100.000 de belaruşi au participat la "Marşul eroilor", dedicat figurilor Opoziţiei. Oamenii au fost bătuţi şi 250 de persoane au fost arestate. Este a 36-a zi de proteste împotriva alegerii lui Lukashenko preşedinte.
100.000 de oameni pe străzile Belarusului, în "Marşul eroilor", dedicat figurilor Opoziţiei care s-au împotrivit lui Lukashenko. Belaruşii au mărşăluit în zona rezidenţială de elită din Drozdy, unde locuiesc înalţii oficiali ai ţării, inclusiv Lukaşenko, dar au fost blocaţi de poliţie.Protestul s-a transformat într-unul violent, oamenii au fost scoşi din mulţime şi bătuţi. Poliţia a arestat aproximativ 250 de persoane. Dintre aceştia, 87 sunt deja în închisoare. Unele zone centrale au fost închise cu sârmă ghimpată. Presa locală scrie că au fost trase focuri de armă pentru a avertiza protestatarii.Este a 36-a zi când belaruşii ies în stradă şi cer demisia lui Alexandr Lukashenko şi reorganizarea alegerilor prezidenţiale.